Pavel Nedvěd

**Pavel Nedvěd** (chexcha talaffuzi: [ˈpavɛl ˈnɛdvjɛt]; 1972-yil 30-avgustda tugʻilgan) – chexiyalik sobiq professional futbolchi, yarim himoyachi sifatida oʻynagan. U oʻz avlodining eng buyuk yarim himoyachilaridan biri va Chexiyada yetishib chiqqan eng muvaffaqiyatli oʻyinchilardan biri sifatida tan olinadi. Italiyaning „SS Lazio“ va „Juventus“ klublari bilan ichki va Yevropada sovrinlarni qoʻlga kiritgan. Pavel 1999-yilgi Kubok egalari kubogida chempionlikka erishilishida va 2003-yilgi UEFA Chempionlar Ligasi finaliga jamoasini chiqishida katta ishni bajargan.

Nedvěd Chexiya terma jamoasining asosiy aʼzosi sifatida 1996-yilgi Yevro chempionati finaliga qadar etib borgan. Nedvěd shuningdek, UEFA Yevro-2004 musoboqasida milliy terma jamoa sardori boʻlgan. Nedvěd turnir yakunida musoboqaning ramziy jamoasiga kiritilgan. Bundan tashqari, Nedvěd oʻz jamoasiga Chexoslovakiya davlati parchalanganidan keyin birinchi marta 2006-yilgi FIFA Jahon chempionatiga chiqishida yordam bergan.

2003-yilda Yevropada yilning eng yaxshi futbolchisi sifatida „Oltin toʻp“ni qoʻlga kiritgan Nedvěd Chexoslovakiya parchalanganidan keyin bu sharafni qoʻlga kiritgan ikkinchi chex futbolchisi boʻlgan. Faoliyati davomida Nedvěd boshqa bir qator shaxsiy mukofotlarga sazovor boʻlgan, jumladan 2004-yilda Oltin oyoq mukofoti, Chexiyada yilning eng yaxshi futbolchisi (toʻrt marta) va Chexiya oltin toʻpi (olti marta) sohibi boʻlgan. Nedvěd shuningdek, Pele tomonidan eng yaxshi futbolchilar uchun tanlangan FIFA 100 aʼzolaridan biri deb atalgan va 2003, 2004 va 2005-yilgi mavsumlarda UEFA yilning eng yaxshi jamoasiga kiritilgan. 19 yillik professional faoliyatidan soʻng Nedvěd klublar miqyosida 501 ta oʻyin oʻtkazgan (110 ta gol urgan) va Chexiya terma jamoasi safida 91 marta maydonga tushgan (18 ta gol urgan).

## Futbolchilikdan keyingi faoliyati

### Direktorlik
2010-yil 12-oktyabrda Exor kompaniyasi (Agnelli oilasining sarmoyaviy kompaniyasi) Nedvedni „Juventus“ direktorlar kengashiga nomzod qilib koʻrsatdi. Direktorlar kengashida 2018/2019-yilgi mavsumgacha direktor boʻlib ishlagan. 2015-yil 23-oktyabrda Nedvěd direktorlar kengashi raisining oʻrinbosari etib tayinlangan.

2022-yil 28-noyabrda „Juventus“ning butun direktorlar kengashi, shu jumladan Nedved ham janjal tufayli oʻz lavozimlaridan isteʼfoga chiqqan. 2023-yil 20-yanvarda Nedvěd Plusvalenza mojarosining bir qismi sifatida kapital daromadlarini buzganligi uchun jazo sifatida Italiya futbolidagi har qanday faoliyatdan sakkiz oyga chetlatilgan.

## Faoliyat statistikasi
### Jamoa
: Manbalar: Liga oʻyinlari, „Yuventus“da Italiya kubogi statistikasi, Yevropa musobaqalari statistikasi

### Xalqaro

: *Hisob va natijalar roʻyxati birinchi boʻlib Chexiyaning gollari soni, hisoblar ustuni Nedvědning har bir golidan keyin natijani koʻrsatadi.*

## Yutuqlar

**Sparta Prague**
* Chexoslovakiya birinchi ligasi gʻolibi: 1992-93
* Chexiya futbol ligasi gʻolibi: 1993-94, 1994-95
* Chexiya kubogi sohibi: 1995-96

**Lazio**
* Serie A gʻolibi: 1999-2000
* Italiya kubogi sohibi: 1997-98, 1999-2000
* Italiya Superkubogi sohibi: 1998, 2000
* UEFA kubogi egalari kubogi sohibi: 1998-99
* UEFA superkubogi sohibi: 1999
* UEFA Yevropa Ligasi ikkinchi oʻrin: 1997-98

**Juventus**
* Serie A gʻolibi: 2001-02, 2002-03
* Italiya Superkubogi: 2002, 2003
* Serie B gʻolibi: 2006-07
* UEFA Chempionlar Ligasi ikkinchi oʻrin: 2002-03

**Chexiya Respublikasi**
* UEFA Yevropa chempionatida ikkinchi oʻrin: 1996

**Shaxsiy yutuqlar**

* Oltin toʻp (Chexiya): 1998, 2000, 2001, 2003, 2004, 2009
* Chexiyada yilning eng yaxshi futbolchisi: 1998, 2000, 2003, 2004
* ESMning yilning eng yaxshi jamoasiga kiritilgan: 2000-01, 2002-03
* Yilning eng yaxshi sportchisi (Chexiya): 2003
* Serie Ada yilning eng yaxshi futbolchisi: 2003
* Serie Ada yilning eng yaxshi chet ellik futbolchisi: 2003
* Guerin d’Oro: 2003
* UEFA tasnifi boʻyicha yilning eng yaxshi klubi yarim himoyachisi: 2002-03
* World Soccer Awards tasnifi boʻyicha yilning eng yaxshi futbolchisi: 2003
* Oltin toʻp sohibi: 2003
* RSSSF tasnifi boʻyicha yilning eng yaxshi futbolchisi: 2003
* UEFA tasnifi boʻyicha yilning enga yxshi jamoasi tarkibiga kiritilgan: 2003, 2004, 2005
* UEFA Evropa chempionatida turnirining eng yaxshi futbolchilaridan iborat ramziy jamoaga kiritilgan: 2004
* Golden Foot sohibi: 2004 
* FIFA 100 kiritilgan: 2004
* FAI xalqaro futbol mukofoti – Xalqaro shaxsiyat mukofoti sohibi: 2012
* Juventus jamoasning barcha davrlarning eng zoʻr oʻntaligiga kiritilgan: 2017

## Adabiyotlar
* 
* 

## Manbalar

## Havolalar

* 
* 
*